Vi tester Sony Xperia Ultra Z
Sony Xperia Z Ultra deler designen med de beslektede produktene Xperia Z (Sonys aktuelle smartmobilflaggskip) og Xperia Tablet Z. Det vil si at formen er ganske firkantet, både front og bakside er fremstilt i herdet glass, og med en metallramme rundt hele produktet, for å holde det hele sammen. Av/på knappen sitter på høyre side, det samme gjør den lille luken hvor man kan sette inn SIM-kortet samt microSD-kort. Like over ligger kontakten for hodetelefon. På motsatt side er det enda en lite luke som skjuler kontakt til Micro USB samt lading. Xperia Z Ultra er min sine 6,5 mm ultra-slank, noe som ikke bare er slankere enn Tablet Z, som er 6,9 mm, men også slankere enn Sony Xperia Z, som faktisk er klassens tjukkas med hele 7,9 mm. På bakgrunn av hvor stor Xperia Z Ultra ellers er (179,4 x 92,2 mm), virker den neste like tynn som et papirark, og i forhold til størrelsen er også vekten utrolig lav med bare 212 g. I tillegg er Xperia Z Ultra vanntett (IP58-sertifisert), noe som betyr at den kan oppholde seg på nesten to meters dyp i 30 minutter uten å ta skade, mens smartmobil-fetteren, Xperia Z, bare var "sprutsikker" (IP57-sertifisert) noe som begrenser tillatt opphold under vann til bare en meter. Skal vi kritisere noe i forhold til hardware og design må det være at Xperia Z Ultra nesten er blitt for tynn. Man må ha ganske bredt grep for å kunne nå rundt telefonen med én hånd, og de tynne kantene gjør at den ikke er spesielt behagelig å holde i over tid. Et annet problem er størrelsen. Med en skjerm på 6,4" er Xperia Ultra Z avgjort den største phablet på markedet akkurat nå (til sammenligning måler skjermen på Samsung Galaxy Note II 5,5"). Den er nesten umulig å få plass til i bukselommen, og det betyr en tilvenning når man skal benytte Xperia Z Ultra til det den tross alt er beregnet til. Nemlig det å ringe med. Telefon-høyttaleren sitter som en smal åpning akkurat midt på den øverste rammen, og det kan faktisk være ganske så vanskelig å få den plassert korrekt i forhold til øret, slik at man kan høre hva samtalepartneren sier. Litt irriterende.Når man først har vent seg til størrelsen og kan plassere telefonen riktig mot øret når man ringer, kan man til gjengjeld glede seg over en god lydkvalitet. Sony har inkludert innstillingsmuligheter som for eksempel Støydemping i mikrofonen, som reduserer bakgrunnsstøy under samtale, samt Høyttalerstemmeforbedring, noe som gir en mer fyldig opplevelse av stemmer. Hvis vedkommende har en tendens til å snakke for fort, kan man til og med velge Langsom tale for den som ringer opp. Felles for de mange lydinnstillingene er at de faktisk virker, og dermed gjør Xperia Z Ultra til en fremragende telefon. Også som musikkspiller kan Xperia Z Ultra hevde seg blant de beste på markedet. Med ClearAudio+ kan man velge en automatisk optimalisering av lydinnstillingen til musikklytting, men man kan også selv utføre noen innstillinger manuelt, blant annet ved hjelp av en equalizer og et par innstillingsmuligheter for den innebygde høyttaleren samt et par for tilkoblede hodetelefoner. Med Sony Xperia Z Ultra følger også Sonys egen Walkman-app, som er både flottere og mer intuitiv enn Googles egen app til musikkavspilling.Skjermen er også noe av det flotteste vi har sett. Vi må imidlertid understreke at det er en strek i regningen at Sony ikke bruker den 6,4" store skjermen til å gi oss en høyere oppløsing enn hva tilfellet er. I stedet må man nøye seg med samme 1920 x 1080p oppløsning som man får på Xperia Z's mye mindre 5" skjerm, noe som faktisk betyr at Xperia Z Ultra har en lavere pikseltetthet (344 ppi) enn Xperia Z (441 ppi). Man legger ikke merke til forskjellen med det blotte øye, men til gjengjeld kan man se at Sony med Xperia Z Ultra har gjenintrodusert den såkalte Triluminos-teknologien, noe så vidt vi vet aldri har blitt benyttet i en smartmobil. Triluminos, som Sony hittil har brukt i visse av firmaets Bravia-TV-er, er en RGB LED teknologi basert på såkalte kvanteprikker - små nanopartikler, som måler mellom 2 og 10 nm og sender ut lys på helt spesielle bølgelengder. Denne teknologien fungerer ikke ved hjelp av hvit bakbelysning, men i stedet bruker man en blå LED som stimulerer nanopartiklene til å lyse enten helt rent rød eller grønn. Med andre ord er skjermfargene på Xperia Z Ultra helt usedvanlig klare og skarpe, vi har sjelden sett noe bedre.Når det gjelder ytelsen, er Sony Xperia Z Ultra til gjengjeld et rent monster. Med en Geekbench 2 score på 3542 er det her snakk om den hurtigste smartmobilen vi har testet til dato. Ikke engang Samsung Galaxy S4, som scoret 3240 point i samme Benchmark-test kan stille opp her, men det skyldes selvfølgelig Snapdragon 800 quad-core prosessoren som sitter bak skjermen. Nå er gode Benchmark-resultater ikke alltid lik med en god brukeropplevelse, men i dette tilfellet svarer brukeropplevelsen 100% til den syntetiske testen. Man bare sveper rundt mellom skjermene og menyene med Xperia Z Ultra, apper og avspilling av musikk og video starter omgående, nettleseren er lynhurtig (Browsermark 2.0 score på 2371 point)!, og når alt kommer til alt er Xperia Z Ultra simpelthen en fornøyelse å bruke.Det er gode sjanser for at du aldri kjøper en Sony Xperia Z Ultra. Bare fordi den er for stor. Går du mye i dress og kan få plass til telefonen i innerlomme er størrelsen kanskje ikke den store utfordringen, men for alle oss som pleier å putte mobilen ned i bukselommen, vil det være vanskelig å rundt med den nettbrett-lignede telefonen til daglig. Og det er synd, for faktisk er Sony Xperia Z Ultra på mange punkter, den beste Android-smartmobilen vi har testet til dags dato. Den er lynhurtig, lydkvaliteten er på topp, og takket være Triluminos-teknologien her skjermen de flotteste farger vi har sett på en smartmobil. Noensinne. Så man kan leve med at kameraet ikke akkurat er det beste på markedet. Designen er lekker og stilren, og telefonen virker robust, selv om det er benyttet glass både på front og bakside, og at Xperia Z Ultra bare er 6,5 mm tynn. Det skader heller ikke at den er vanntett ned til 2 meters dyp i opp til 30 minutter. Den kan åpenbart gjøre flere ting samtidig!Fremragende lyd, også når man ringer De flotteste skjermfarger vi har sett Lynende hurtigMange vil synes den er for stor Middelmådig kamera
Xperia Z Ultra er den beste smartmobilen fra Sony til nå. Den er så god at det er like før man kan venne seg til størrelsen